stanford-oval/wikipedia huggingface dataset:
พระที่นั่งในประเทศไทย
พระราชวังพระนครคีรี

พระราชวังพระนครคีรี เดิมเป็นที่ประทับแปรพระราชฐานฤดูร้อนของพระบาทสมเด็จพระจอมเกล้าเจ้าอยู่หัว สร้างขึ้นเมื่อ พ.ศ. 2402 มีพระที่นั่ง 4 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งปราโมทย์มไหสวรรย์ | พระบาทสมเด็จพระจอมเกล้าเจ้าอยู่หัว | พ.ศ. 2402 | เสร็จสมบูรณ์ | พระวิมานบรรทม ปัจจุบันใช้เป็นอาคารจัดแสดงของอุทยานประวัติศาสตร์พระนครคีรี |
|  | พระที่นั่งเพชรภูมิไพโรจน์ | พระบาทสมเด็จพระจอมเกล้าเจ้าอยู่หัว | พ.ศ. 2402 | เสร็จสมบูรณ์ | พระที่นั่งองค์แรกของพระราชวัง เป็นท้องพระโรงและที่ประทับ ปัจจุบันใช้เป็นอาคารจัดแสดงของอุทยานประวัติศาสตร์พระนครคีรี |
|  | พระที่นั่งราชธรรมสภา | พระบาทสมเด็จพระจอมเกล้าเจ้าอยู่หัว | พ.ศ. 2402 | เสร็จสมบูรณ์ | สถานที่ประชุมส่วนพระองค์ ปัจจุบันใช้เป็นอาคารจัดแสดงของอุทยานประวัติศาสตร์พระนครคีรี |
|  | พระที่นั่งเวชยันต์วิเชียรปราสาท | พระบาทสมเด็จพระจอมเกล้าเจ้าอยู่หัว | พ.ศ. 2402 | เสร็จสมบูรณ์ | พระที่นั่งทรงปรางค์ปราสาท ประดิษฐานพระบรมรูปพระบาทสมเด็จพระจอมเกล้าเจ้าอยู่หัว |
พระราชวังรัตนรังสรรค์

พระราชวังรัตนรังสรรค์ เดิมเป็นที่ประทับแรมเมื่อเสด็จประพาสภาคใต้ของพระมหากษัตริย์ไทย สร้างขึ้นเมื่อ พ.ศ. 2433 มีพระที่นั่ง 1 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งรัตนรังสรรค์ | พระบาทสมเด็จพระจุลจอมเกล้าเจ้าอยู่หัว | พ.ศ. 2433 | เสร็จสมบูรณ์ | พระวิมานบรรทม ปัจจุบันใช้เป็นอาคารจัดแสดงของพิพิธภัณฑ์พระราชวังรัตนรังสรรค์ |
พระจุฑาธุชราชฐาน

พระจุฑาธุชราชฐาน เดิมเป็นที่ประทับแปรพระราชฐานของพระบาทสมเด็จพระจุลจอมเกล้าเจ้าอยู่หัว สร้างขึ้นเมื่อ พ.ศ. 2435 มีพระที่นั่ง 4 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งโกสีย์วสุภัณฑ์ | พระบาทสมเด็จพระจุลจอมเกล้าเจ้าอยู่หัว | พ.ศ. 2435 | รื้อถอน | พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้รื้อถอนเมื่อ พ.ศ. 2443 หลังจากวิกฤตการณ์ ร.ศ. 112 |
|  | พระที่นั่งโชติรสประภาต์ | พระบาทสมเด็จพระจุลจอมเกล้าเจ้าอยู่หัว | พ.ศ. 2435 | รื้อถอน | พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้รื้อถอนเมื่อ พ.ศ. 2443 หลังจากวิกฤตการณ์ ร.ศ. 112 |
|  | พระที่นั่งมันธาตุรัตนโรจน์ | พระบาทสมเด็จพระจุลจอมเกล้าเจ้าอยู่หัว | พ.ศ. 2435 | รื้อถอน | พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้รื้อถอนเมื่อ พ.ศ. 2443 หลังจากวิกฤตการณ์ ร.ศ. 112 และนำไปสร้างใหม่ที่พระราชวังดุสิต |
|  | พระที่นั่งเมขลามณี | พระบาทสมเด็จพระจุลจอมเกล้าเจ้าอยู่หัว | พ.ศ. 2435 | รื้อถอน | พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้รื้อถอนเมื่อ พ.ศ. 2443 หลังจากวิกฤตการณ์ ร.ศ. 112 |
พระราชวังดุสิต

พระราชวังดุสิต เป็นพระราชวังที่ประทับของพระมหากษัตริย์ไทย สร้างขึ้นเมื่อ พ.ศ. 2442 มีพระที่นั่ง 10 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งนิยมทัศนาณ | พระบาทสมเด็จพระจุลจอมเกล้าเจ้าอยู่หัว |  | รื้อถอน | พระที่นั่งหอคอย รื้อถอนในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร |
|  | พระที่นั่งประจิมภาค | พระบาทสมเด็จพระจุลจอมเกล้าเจ้าอยู่หัว | พ.ศ. 2445 | ลดฐานะ | พระที่นั่งที่ประทับ ปัจจุบันถูกผนวกรวมเป็นส่วนหนึ่งของพระที่นั่งอัมพรสถาน |
|  | พระที่นั่งราชฤดี | พระบาทสมเด็จพระจุลจอมเกล้าเจ้าอยู่หัว | พ.ศ. 2442 | รื้อถอน | โถงเสวย โดยพระบาทสมเด็จพระมงกุฎเกล้าเจ้าอยู่หัวทรงลดฐานะเป็น "ศาลาสำราญมุขมาตย์" ต่อมาพระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ ให้รื้อถอนและนำไปสร้างใหม่ที่พิพิธภัณฑสถานแห่งชาติ พระนครในปี พ.ศ. 2472 |
|  | พระที่นั่งราชฤทธิ์รุ่งโรจน์ | พระบาทสมเด็จพระจุลจอมเกล้าเจ้าอยู่หัว |  | ปรับปรุง | พระที่นั่งที่ประทับ |
|  | พระที่นั่งวิมานเมฆ | พระบาทสมเด็จพระจุลจอมเกล้าเจ้าอยู่หัว | พ.ศ. 2443 | ปรับปรุง | พระวิมานที่ประทับ สร้างมาจากส่วนประกอบเดิมของพระที่นั่งมันธาตุรัตนโรจน์ ในพระจุฑาธุชราชฐาน โดยในปี พ.ศ. 2561 พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ ให้รื้อถอนเพื่อปรับโครงสร้างและสร้างใหม่ |
|  | พระที่นั่งสัตลาภิรมย์ | พระบาทสมเด็จพระจุลจอมเกล้าเจ้าอยู่หัว | พ.ศ. 2447 | รื้อถอน | ห้องเสวย โดยพระบาทสมเด็จพระมงกุฎเกล้าเจ้าอยู่หัวทรงลดฐานะเป็น "ศาลาวรสภาภิรมย์" ต่อมาพระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ ให้รื้อถอนในปี พ.ศ. 2561 |
|  | พระที่นั่งอนันตสมาคม | พระบาทสมเด็จพระจุลจอมเกล้าเจ้าอยู่หัว | พ.ศ. 2451 | เสร็จสมบูรณ์ | ท้องพระโรงของพระราชวัง |
|  | พระที่นั่งอภิเศกดุสิต | พระบาทสมเด็จพระจุลจอมเกล้าเจ้าอยู่หัว | พ.ศ. 2446 | ปรับปรุง | โรงพระราชทานเลี้ยง โดยในปี พ.ศ. 2561 พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ ให้รื้อถอนเพื่อปรับโครงสร้างและสร้างใหม่ |
|  | พระที่นั่งอัมพรสถาน | พระบาทสมเด็จพระจุลจอมเกล้าเจ้าอยู่หัว | พ.ศ. 2445 | เสร็จสมบูรณ์ | พระวิมานที่ประทับ |
|  | พระที่นั่งอุดรภาค | พระบาทสมเด็จพระจุลจอมเกล้าเจ้าอยู่หัว | พ.ศ. 2445 | เสร็จสมบูรณ์ | พระที่นั่งที่ประทับ |
พระราชวังสนามจันทร์

พระราชวังสนามจันทร์ เป็นพระราชวังที่ประทับแปรพระราชฐานของพระบาทสมเด็จพระมงกุฎเกล้าเจ้าอยู่หัว สร้างขึ้นเมื่อ พ.ศ. 2450 มีพระที่นั่ง 5 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งปาฏิหาริย์ทัศไนย | พระบาทสมเด็จพระมงกุฎเกล้าเจ้าอยู่หัว |  | รื้อถอน | พระที่นั่งพลับพลา ต่อมาพระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ ให้รื้อถอนเพื่อนำไปปลูกใหม่ที่พิพิธภัณฑสถานแห่งชาติ พระนคร |
|  | พระที่นั่งพิมานปฐม | พระบาทสมเด็จพระมงกุฎเกล้าเจ้าอยู่หัว | พ.ศ. 2450 | เสร็จสมบูรณ์ | พระที่นั่งที่ประทับ ปัจจุบันใช้เป็นอาคารจัดแสดงของพิพิธภัณฑ์พระบาทสมเด็จพระมงกุฎเกล้าเจ้าอยู่หัว |
|  | พระที่นั่งวัชรีรมยา | พระบาทสมเด็จพระมงกุฎเกล้าเจ้าอยู่หัว |  | เสร็จสมบูรณ์ | พระที่นั่งที่ประทับ ปัจจุบันใช้เป็นอาคารจัดแสดงของพิพิธภัณฑ์พระบาทสมเด็จพระมงกุฎเกล้าเจ้าอยู่หัว |
|  | พระที่นั่งสามัคคีมุขมาตย์ | พระบาทสมเด็จพระมงกุฎเกล้าเจ้าอยู่หัว |  | เสร็จสมบูรณ์ | พระที่นั่งท้องพระโรง ปัจจุบันใช้เป็นอาคารจัดแสดงของพิพิธภัณฑ์พระบาทสมเด็จพระมงกุฎเกล้าเจ้าอยู่หัว |
|  | พระที่นั่งอภิรมย์ฤดี | พระบาทสมเด็จพระมงกุฎเกล้าเจ้าอยู่หัว |  | เสร็จสมบูรณ์ | พระที่นั่งที่ประทับของฝ่ายใน ปัจจุบันใช้เป็นอาคารจัดแสดงของพิพิธภัณฑ์พระบาทสมเด็จพระมงกุฎเกล้าเจ้าอยู่หัว |
วังสวนสุนันทา

วังสวนสุนันทา เดิมเป็นเขตพระราชฐานชั้นในของพระราชวังดุสิต สร้างขึ้นเมื่อ พ.ศ. 2451 มีพระที่นั่ง 1 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งนงคราญสโมสร | พระบาทสมเด็จพระจุลจอมเกล้าเจ้าอยู่หัว | พ.ศ. 2451 | เสร็จสมบูรณ์ | ท้องพระโรงฝ่ายใน ปัจจุบันใช้เป็นสถานที่ราชการของกรมการปกครอง |
พระราชวังพญาไท

พระราชวังพญาไท เป็นพระราชวังที่ประทับของพระบาทสมเด็จพระมงกุฎเกล้าเจ้าอยู่หัว สร้างขึ้นเมื่อ พ.ศ. 2452 มีพระที่นั่ง 5 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งเทวราชสภารมย์ | พระบาทสมเด็จพระมงกุฎเกล้าเจ้าอยู่หัว | พ.ศ. 2452 | เสร็จสมบูรณ์ | พระวิมานบรรทม ต่อมาใช้ประกอบพระราชพิธีและมหรสพต่าง ๆ ปัจจุบันใช้เป็นอาคารจัดแสดงของพิพิธภัณฑ์พระราชวังพญาไท |
|  | พระที่นั่งพิมานจักรี | พระบาทสมเด็จพระมงกุฎเกล้าเจ้าอยู่หัว | พ.ศ. 2463 | เสร็จสมบูรณ์ | พระที่นั่งประธานของพระราชวัง ปัจจุบันใช้เป็นอาคารจัดแสดงของพิพิธภัณฑ์พระราชวังพญาไท |
|  | พระที่นั่งไวกูณฐเทพยสถาน | พระบาทสมเด็จพระมงกุฎเกล้าเจ้าอยู่หัว | พ.ศ. 2463 | เสร็จสมบูรณ์ | พระวิมานบรรทม ปัจจุบันใช้เป็นอาคารจัดแสดงของพิพิธภัณฑ์พระราชวังพญาไท |
|  | พระที่นั่งศรีสุทธนิวาส | พระบาทสมเด็จพระมงกุฎเกล้าเจ้าอยู่หัว | พ.ศ. 2463 | เสร็จสมบูรณ์ | ที่ประทับรับรองฝ่ายใน เดิมมีนามว่า "พระที่นั่งลักษมีพิลาส" ปัจจุบันใช้เป็นอาคารจัดแสดงของพิพิธภัณฑ์พระราชวังพญาไท |
|  | พระที่นั่งอุดมวนาภรณ์ | พระบาทสมเด็จพระมงกุฎเกล้าเจ้าอยู่หัว | พ.ศ. 2463 | เสร็จสมบูรณ์ | ที่ประทับฝ่ายใน ปัจจุบันใช้เป็นอาคารศูนย์อำนวยการแพทย์พระมงกุฏเกล้า โรงพยาบาลพระมงกุฎเกล้า |
พระรามราชนิเวศน์

พระรามราชนิเวศน์ เป็นพระราชวังที่ประทับแปรพระราชฐานของพระบาทสมเด็จพระจุลจอมเกล้าเจ้าอยู่หัว สร้างขึ้นเมื่อ พ.ศ. 2453 มีพระที่นั่ง 1 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งศรเพ็ชรปราสาท | พระบาทสมเด็จพระจุลจอมเกล้าเจ้าอยู่หัว | พ.ศ. 2453 | เสร็จสมบูรณ์ | พระวิมานบรรทม ปัจจุบันใช้เป็นอาคารจัดแสดงของพิพิธภัณฑ์พระรามราชนิเวศ |
พระราชนิเวศน์มฤคทายวัน

พระราชนิเวศน์มฤคทายวัน เป็นพระราชวังที่ประทับแปรพระราชฐานของพระบาทสมเด็จพระมงกุฎเกล้าเจ้าอยู่หัว สร้างขึ้นเมื่อ พ.ศ. 2466 มีพระที่นั่ง 3 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งพิศาลสาคร | พระบาทสมเด็จพระมงกุฎเกล้าเจ้าอยู่หัว | พ.ศ. 2466 | เสร็จสมบูรณ์ | พระวิมานที่ประทับฝ่ายใน ปัจจุบันใช้เป็นอาคารจัดแสดงของพิพิธภัณฑ์พระราชนิเวศน์มฤคทายวัน |
|  | พระที่นั่งสมุทรพิมาน | พระบาทสมเด็จพระมงกุฎเกล้าเจ้าอยู่หัว | พ.ศ. 2466 | เสร็จสมบูรณ์ | พระวิมานที่ประทับ ปัจจุบันใช้เป็นอาคารจัดแสดงของพิพิธภัณฑ์พระราชนิเวศน์มฤคทายวัน |
|  | พระที่นั่งสโมสรเสวกามาตย์ | พระบาทสมเด็จพระมงกุฎเกล้าเจ้าอยู่หัว | พ.ศ. 2466 | เสร็จสมบูรณ์ | ท้องพระโรงหลัก ปัจจุบันใช้เป็นอาคารจัดแสดงของพิพิธภัณฑ์พระราชนิเวศน์มฤคทายวัน |
ท่าราชวรดิฐ

ท่าราชวรดิฐ เป็นท่าเทียบเรือพระที่นั่งของพระบรมมหาราชวัง มีพระที่นั่ง 4 องค์ ได้แก่
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งชลังคพิมาน | พระบาทสมเด็จพระจอมเกล้าเจ้าอยู่หัว | พ.ศ. 2419 | รื้อถอน | พระที่นั่งพลับพลา |
|  | พระที่นั่งทิพยสถานเทพสถิต | พระบาทสมเด็จพระจอมเกล้าเจ้าอยู่หัว | พ.ศ. 2419 | รื้อถอน | พระที่นั่งพลับพลา |
|  | พระที่นั่งราชกิจวินิจฉัย | พระบาทสมเด็จพระจอมเกล้าเจ้าอยู่หัว | พ.ศ. 2419 | เสร็จสมบูรณ์ | ท้องพระโรงฝ่ายหน้า ในการเสด็จทางเรือ |
|  | พระที่นั่งอนงค์ในสราญรมย์ | พระบาทสมเด็จพระจอมเกล้าเจ้าอยู่หัว | พ.ศ. 2419 | รื้อถอน | ท้องพระโรงฝ่ายใน |
พระที่นั่งในพระอาราม

พระที่นั่งต่อไปนี้เป็นพระที่นั่งที่ปลูกสร้างเพื่อถวายเป็นพระราชกุศลในพระอาราม ได้แก่
| ภาพ | พระที่นั่ง | วัด | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- | --- |
|  | พระที่นั่งทรงธรรม | วัดเบญจมบพิตรดุสิตวนารามราชวรวิหาร | สมเด็จพระศรีสวรินทิราบรมราชเทวี พระพันวัสสาอัยยิกาเจ้า | พ.ศ. 2445 | เสร็จสมบูรณ์ | ใช้เป็นศาลาตั้งศพสำหรับผู้มียศศักดิ์ |
|  | พระที่นั่งผนวช | วัดเบญจมบพิตรดุสิตวนารามราชวรวิหาร | พระบาทสมเด็จพระจุลจอมเกล้าเจ้าอยู่หัว |  | เสร็จสมบูรณ์ | เป็นหนึ่งในหมู่กุฏิ ซึ่งพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้รื้ออาคารในพระพุทธรัตนสถานในพระบรมมหาราชวังมาสร้างถวาย |
พระที่นั่งเดี่ยว

ในประเทศไทยนอกจากจะมีพระที่นั่งภายในพระราชวังต่าง ๆ แล้ว ยังมีพระที่นั่งที่ไม่ขึ้นต่อพระราชฐานใดอีกด้วย ได้แก่
| ภาพ | พระที่นั่ง | ที่ตั้ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- | --- |
|  | พระที่นั่งไกรสรสีหราช | จังหวัดลพบุรี | สมเด็จพระนารายณ์มหาราช |  | ถูกทิ้งร้าง | สถานที่ทอดพระเนตรทางดาราศาสตร์ ชาวบ้านนิยมเรียกว่า "พระที่นั่งเย็น" หรือ "พระตำหนักทะเลชุบศร" |
|  | พระที่นั่งคูหาคฤหาสน์ | จังหวัดประจวบคีรีขันธ์ | พระบาทสมเด็จพระจุลจอมเกล้าเจ้าอยู่หัว | พ.ศ. 2433 | เสร็จสมบูรณ์ | พลับพลาที่ประทับภายในถ้ำพระยานคร |
|  | พระที่นั่งสันติชัยปราการ | กรุงเทพมหานคร | พระบาทสมเด็จพระมหาภูมิพลอดุลยเดชมหาราช บรมนาถบพิตร | พ.ศ. 2542 | เสร็จสมบูรณ์ | พลับพลาที่ประทับภายในสวนสันติชัยปราการ |
สิ่งของ > พระราชอาสน์

พระที่นั่งบุษบกมาลามหาจักรพรรดิพิมาน
พระที่นั่งบุษบกมาลาอุตราพิมุขดุสิตมหาปราสาท
พระที่นั่งพุดตานกาญจนสิงหาสน์
พระที่นั่งพุดตานถม
พระที่นั่งภัทรบิฐ
พระที่นั่งอัฐทิศอุทุมพรราชอาสน์
สิ่งของ > พระราชยาน

พระที่นั่งกง
พระที่นั่งราเชนทรยาน
ดูเพิ่ม

พระบรมมหาราชวัง
พระราชวัง
พระตำหนัก
ตำหนัก
วัง
แอดวานซ์วอร์ส: ดูอัลสไตรค์

| Advance Wars: Dual Strike |
| --- | --- |

ผู้พัฒนา: อินเทลลิเจนท์ ซิสเตมส์
ผู้จัดจำหน่าย: นินเทนโด
แต่งเพลง: Kenji Yamamoto 
ชุด: นินเทนโดวอร์ส
เครื่องเล่น: นินเทนโด ดีเอส
วางจำหน่าย:  23 มิถุนายน, 2548  22 สิงหาคม, 2548  30 กันยายน, 2548  22 มีนาคม, 2549
แนว: เกมวางแผนทีละรอบ
รูปแบบ: ผู้เล่นเดี่ยว, ผู้เล่นหลายคน
แอดวานซ์วอร์ส: ดูอัลสไตรค์ (อังกฤษ: Advance Wars: Dual Strike) เป็นวิดีโอเกมประเภทวางแผนทีละรอบ พัฒนาโดยอินเทลลิเจนท์ ซิสเตมส์และจัดจำหน่ายโดยนินเทนโด เป็นเกมสำหรับเครื่องนินเทนโด ดีเอส วางจำหน่ายครั้งแรกในประเทศญี่ปุ่นในวันที่ 22 สิงหาคม พ.ศ. 2548 ในยุโรปวันที่ 30 กันยายน พ.ศ. 2548 และในออสเตรเลียวันที่ 22 มีนาคม พ.ศ. 2549
แอดวานซ์วอร์ส: ดูอัลสไตรค์ เป็นเกมลำดับที่สามในชุดแอดวานซ์วอร์ส (Advance Wars) ซึ่งเป็นชุดย่อยของเกมชุดนินเทนโดวอร์ส (Nintendo Wars)
ระบบการเล่น

ในเกมนี้ ผู้เล่นต้องควบคุมกองกำลังของตัวเองเพื่อพิชิตกองทัพของฝ่ายตรงข้ามให้ได้ ยกเว้นบางภารกิจในโหมดผู้เล่นเดี่ยวที่มีวัตถุประสงค์พิเศษ มีสองวิธีที่จะเอาชนะฝ่ายตรงข้าม คือทำลายหน่วยรบของฝ่ายตรงข้ามให้หมดหรือยึดกองบัญชาการของพวกเขา
ระบบการต่อสู้นั้นเป็นแบบสลับรอบเล่นตั้งแต่สองถึงสี่กองทัพ แต่ละทัพนำโดยผู้บัญชาการ (COs: Commanding Officers) ทำหน้าที่สั่งผลิตหรือออกคำสั่งให้หน่วยรบบนแผนที่ซี่งแบ่งออกเป็นช่องๆ ในแต่ละตา หน่วยรบแต่ละหน่วย ซึ่งมีทั้งทางบก ทางน้ำ ทางอากาศ สามารถเคลื่อนที่ไปตามภูมิประเทศต่างๆ และจู่โจมหน่วยรบศัตรู หรือกระทำการอย่างอื่นได้ เช่น สั่งให้เรือดำน้ำดำลงลึก
อสังหาริมทรัพย์ที่ผู้เล่นครอบครอง ได้แก่ เมือง (City)  ฐานทัพ (Base) ท่าเรือ (Port) สนามบิน (Airport) จะมอบเงินทุนให้ผู้เล่นในตอมเริ่มต้นของแต่ละตา ซึ่งเงินทุนนี้สามารถนำไปใช้ในการสร้างหน่วยรบใหม่ที่ฐานทัพ ท่าเรือ หรือสนามบิน (หรือเมืองในกรณีพิเศษ) ได้
นอกจากนี้ ยังม fog of war ปรากฏการณ์ที่ทำให้ผู้เล่นมองไม่เห็นหน่วยรบฝ่ายตรงข้ามที่อยู่นอกเหนือทัศนวิสัยของหน่วยรบผู้เล่น, สภาพอากาศ เช่นหิมะตกหรือฝนตก, พลังผู้บัญชาการ (CO powers) พลังพิเศษที่เรียกใช้โดยผู้บัญชาการเพื่อสนับสนุนกองทัพหรือส่งผลที่เป็นประโยชน์ต่อผู้เล่น ปัจจัยต่าง ๆ เหล่านี้สามารถส่งผลถึงการแพ้ชนะของผู้เล่นได้
ระบบการเล่น > Campaign

โหมด Campaign หรือโหมดเนื้อเรื่อง ประกอบด้วยภารกิจทั้งหมด 28 ภารกิจ ซึ่งดำเนินไปตามเนื้อเรื่องของเกม ซึ่งในภาคนี้ผู้บัญชาการจะได้รับค่าประสบการณ์ทุกครั้งที่ชนะคู่ต่อสู้ ค่าประสบการณ์นี้จะถูกนำไปใช้ในการจัดลำดับผู้บัญชาการ และเมื่อเก็บค่าประสบการณ์ถึงระดับหนึ่ง ผู้บัญชาการคนนั้นจะได้ทักษะพิเศษเพิ่มขึ้นด้วย
ระบบการเล่น > War room

ในโหมดวอร์รูมประกอบด้วยภารกิจต่างๆ ที่เตรียมไว้แล้วจำนวนหนึ่ง โดยในแต่ละภารกิจผู้เล่นต้องต่อสู้กับผู้บัญชาการฝ่ายตรงข้ามด้วยผู้บัญชาการที่ผู้เล่นเลือกเอง บางแผนที่จำเป็นต้องปลดล็อกก่อน เมื่อทำภารกิจเสร็จสิ้นแล้ว จะมีการได้ค่าประสบการณ์และการจัดลำดับผู้บัญชาการแบบเดียวกับในโหมด Campaign ทุกแผนที่ที่เล่นแล้วสามารถเล่นใหม่ได้ในภายหลัง
ระบบการเล่น > Survival

เป็นโหมดเกมใหม่ในภาคดูอัลสไตรค์ มีภารกิจ Survival อยู่สามแบบ ได้แก่ เงิน รอบ และเวลา แบบเงินจะมอบเงินให้ผู้เล่นจำนวนหนึ่งเพื่อใช้สร้างหน่วยรบใหม่ ในแบรอบผู้เล่นต้องสำเร็จภารกิจภายในจำนวนรอบที่กำหนด ในแบบเวลาผู้เล่นต้องสำเร็จภารกิจภายในเวลาที่กำหนด ผู้เล่นจะถูกจัดลำดับหลังจากเสร็จภารกิจ ซึ่งวิธีการจัดลำดับขึ้นอยู่กับแบบของภารกิจ
ระบบการเล่น > Combat

โหมดการเล่นที่แตกต่างออกไปจากโหมดทั่วไปโดยสิ้นเชิง ผู้เล่นจะควบคุมหน่วยรบ 4 ชนิด (Mech, Recon, Tank และ Artillery) ในการต่อสู้กับฝ่ายตรงข้าม จะเป็นการสู้ในระบบเวลาจริงแทนที่การสลับรอบเล่น เป้าหมายยังคงเดิมคือการทำลายหน่วยรบของฝ่ายตรงข้ามให้หมดหรือยึดกองบัญชาการของฝ่ายตรงข้ามให้ได้ ในโหมดนี้จะมีรายละเอียดปลีกย่อยบางประการที่แตกต่างออกไปจากโหมดธรรมดาด้วย
ระบบการเล่น > Versus และ Link

ทั้งสองโหมดนี้เป็นโหมดผู้เล่นหลายคน ต่างกันที่ว่าโหมดเวอร์ซัสเป็นการเล่นหลายคนบนเครื่องดีเอสเครื่องเดียว ส่วนโหมดลิงก์เป็นการเล่นร่วมกันหลายคนผ่านการเชื่อมต่อระบบไร้สาย คนละเครื่อง ตั้งแต่สองถึงแปดเครื่อง
ก่อนเริ่มการต่อสู้ ผู้เล่นสามารถตั้งค่าสภาพอากาศ หมอกแห่งสงคราม จำนวนเงินที่ผู้เล่นได้รับตอนเริ่ม จำนวนเงินที่ผู้เล่นได้รับในแต่ละตาได้ด้วย
ระบบการเล่น > สิ่งใหม่ๆ ในภาคนี้ > แนวหน้าคู่

ในภารกิจทั่วไป  จอล่างของเครื่องดีเอสจะแสดงแนวหน้าหลัก จอบนแสดงลักษณะภูมิประเทศและข้อมูลหน่วยรบ อย่างไรก็ตาม ในบางภารกิจจอบนใช้ในการแสดงแนวหน้ารอง แนวหน้ารองคือการต่อสู้ที่สองที่ดำเนินไปพร้อมๆ กับแนวหน้าหลัก ซึ่งหน่วยรบในแนวหน้าหลักสามารถส่งขึ้นไปยังแนวหน้ารองได้
เมื่อต่อสู้กันในสองแนวหน้า ผู้บัญชาการหนึ่งคนของแต่ละทีมจะควบคุมหนึ่งแนวหน้า ผู้บัญชาการในแนวหน้ารองจะได้รับตาเล่นต่อจากแนวหน้าหลัก สลับกันไปเรื่อยๆ ถ้าการต่อสู้ในแนวหน้ารองจบก่อนในแนวหน้าหลัก ผู้บัญชาการที่ชนะจะลงมาสมทบกับพวกเดียวกันในแนวหน้าหลัก
ระบบการเล่น > สิ่งใหม่ๆ ในภาคนี้ > ผู้บัญชาการ (CO)

ในภาคนี้มีผู้บัญชาการที่ผู้เล่นเลือกใช้ได้ทั้งหมด 27 คน ผู้บัญชาการในภาคก่อนๆ ปรากฏตัวในภาคนี้ทุกคน ยกเว้น Sturm ซึ่งตายไปในภาคแบล็กโฮลไรส์ซิ่ง
ระบบการเล่น > สิ่งใหม่ๆ ในภาคนี้ > Tagging

Tagging คือการที่ใช้ผู้บัญชาการสองคนในทีมเดียวกัน ทำให้ผู้บัญชาการทั้งสองสามารถปิดจุดอ่อนของกันและกันได้ เช่น Colin สั่งซื้อหน่วยรบได้ในราคาที่ถูกลง 20% แต่ต้องเสียความแข็งแกร่งของหน่วยรบไป 10% ถ้าจับคู่กับผู้บัญชาการที่มีทักษะการรบที่แข็งแกร่ง ผู้เล่นจะได้กำไรจากหน่วยรบราคาถูกที่ไม่สูญเสียความสามารถในการต่อสู้ โดยสลับให้ผู้บัญชาการคนที่สองออกมาก่อนจะสั่งโจมตี เมื่อหลอดพลังของผู้บัญชาการทั้งสองเต็มแล้ว พวกเขาสามารถใช้ Tag Power ซึ่งผู้บัญชาการทั้งสองจะใช้ Super CO Power ติดต่อกันในรอบเดียวกัน และทำให้ผู้เล่นได้เล่นติดต่อกันสองรอบด้วย
ค่าที่ส่งผลต่อการแทกเรียกว่า Tag Affinity มันเป็นค่าที่บ่งบอกว่าผู้บัญชาการทั้งสองเข้ากันได้ดีแค่ไหน ถ้าทั้งสองมี Tag Affinity หน่วยรบจะมีพลังเพิ่มขึ้นในขณะที่ใช้ Tag Power (ยกเว้น Sensei และ Hachi) และการใช้พลังนั้นจะมีชื่อเรียกพิเศษที่แสดงบนหน้าจอ เช่น Jake และ Rachel มี Tag Power ชื่อ "Orange Crush" ในทางกลับกัน ผู้บัญชาการบางคนมีความสัมพันธ์ที่แย่กับผู้บัญชาการคนอื่น ถ้าจับคู่ผู้บัญชาการที่ไม่เข้ากันจะส่งผลให้หน่วยรบมีพลังอ่อนลง
ผลตอบรับจากสื่อต่าง ๆ

| สำนักพิมพ์ | การตอบรับ |
| --- | --- |
GameSpot: 9.2/10
IGN: 9.0/10
Nintendo Power: 9.0 (9.5 จากรายการรีวิว 12 เดือน)
Game Informer: 9.25/10
ผลตอบรับจากสื่อต่าง ๆ > รางวัลที่ได้

IGN: Editors' Choice Award
GameSpot: Editors' Choice Award
แหล่งข้อมูลอื่น

เว็บไซต์อย่างเป็นทางการของนินเทนโด เก็บถาวร 2010-07-17 ที่ เวย์แบ็กแมชชีน
หน่วยรบ Mech โจมตีหน่วยรบ Tank ของคู่ต่อสู้
ภาพการต่อสู้ในโหมดคอมแบต
ภารกิจนี้มีสองแนวหน้า
ด้วยสองจอของเครื่องนินเทนโด ดีเอส หน่วยรบ ภูมิประเทศ และผู้บัญชาการจะแสดงอยู่ในจอบน ส่วนสนามรบจะแสดงในจอล่าง
แอนิมอลครอสซิง (ภาพยนฅร์)

| แอนิมอลครอสซิง |
| --- | --- |
โปสเตอร์ภาพยนตร์ฉายในประเทศญี่ปุ่น
กำกับ: โจจี้ ชิมุระ
สร้างจาก: แอนิมอลครอสซิงโดย  นินเท็นโด
นักแสดงนำ:  ยูอิ โฮริเอะ  ฟุคุเอ็น มิซาโตะ  ฟูมิโกะ โอริกาซะ  ยู โคบายาชิ  Naoki Tatsuta  เคนอิจิ โองาตะ  ชุง โองูริ  ยูอิจิ คิมูระ 
กำกับภาพ: Kōji Yamakoshi
ตัดต่อ: Toshio Henmi
ดนตรีประกอบ: คาซูมิ โทตากะ  โทโมกิ ฮาเซงาวะ
บริษัทผู้สร้าง: โอแอลเอ็ม 
ผู้จัดจำหน่าย: โตโฮ
วันฉาย:  16 ธันวาคม พ.ศ. 2549
ความยาว: 87 นาที
ประเทศ: ญี่ปุ่น
ภาษา: ญี่ปุ่น
ทำเงิน: 1.7 พันล้านเยน (16.2 ล้านดอลลาร์สหรัฐ)
แอนิมอลครอสซิงเดอะมูฟวี่ (ญี่ปุ่น: 劇場版 どうぶつの森; โรมาจิ: Gekijōban Dōbutsu no Mori; อังกฤษ: Animal Forest: The Movie) เป็นภาพยนตร์การ์ตูนอนิเมะเกมญี่ปุ่น ได้ต้นแบบมาจากเกมแอนิมอลครอสซิง กำกับโดย โจจี้ ชิมุระ รวมการผลิตสร้างโดยนินเท็นโด, โอแอลเอ็มและVAP ออกจำหน่ายเผยแพร่โดยโตโฮ ออกฉายในโรงภาพยนตร์ในประเทศญี่ปุ่นเมื่อวันที่ 16 ธันวาคม พ.ศ. 2549 ทำรายได้ในญี่ปุ่นอยู่ที่ 1.7 พันล้านเยน (ประมาณ 16,216,000 ดอลลาร์สหรัฐ)ในบ็อกซ์ออฟฟิศ ส่วนเนื้อเรื่องมาจากเกมภาคของแอนิมอลครอสซิง: ไวลด์เวิลด์ การเล่าเรื่องเด็กสาวอายุ 11 ปี มีชื่อว่า "เอไอ" (ให้เสียงโดย ยูอิ โฮริเอะ)ได้ย้ายเข้ามาอยู่อาศัยมาในหมู่บ้านที่มีสัตว์อาศัยอยู่มากมายในช่วงฤดูร้อน จะมีกิจกรรมมากมายไม่ว่าจะเป็นทำงาน, หาเพื่อนใหม่และค้นหาความฝันของตัวเอง โอ้ไม่ใช่แค่เด็กสาวในหมู่บ้านอย่างคนเดียวนะ มีเด็กชายด้วย มีชื่อว่า "Yū" (ให้เสียงโดย ยู โคบายาชิ) ภาพยนตร์เรื่องนี้ไม่ได้ออกฉายนอกประเทศญี่ปุ่น ทางนินเท็นโดในอเมริกาในปี พ.ศ. 2550 เขาบอกว่าไม่มีแผนที่จะวางจำหน่ายภาพยนตร์การ์ตูนเรื่องนี้ในเวอร์ชันภาษาอังกฤษ อย่างไรก็ตามแฟนเกมส่วนใหญ่ทำการแปลเสียงจากเสียงญี่ปุ่นเป็นเวอร์ชันภาษาอังกฤษ
แอนิมอลครอสซิง: นิวลิฟ

| แอนิมอลครอสซิง: นิวลิฟ |
| --- | --- |
กล่องเกมแอนิมอลครอสซิง: นิวลิฟ ที่จัดจำหน่ายในอเมริกาเหนือ
ผู้พัฒนา: นินเท็นโด EAD
ผู้จัดจำหน่าย: นินเท็นโด
กำกับ: Isao Moro Aya Kyogoku
อำนวยการผลิต: Katsuya Eguchi
ออกแบบ: Koji Takahashi Ryuji Kobayashi Akito Osanai
โปรแกรมเมอร์: Gentaro Takaki
ศิลปิน: Ryuji Kobayashi
เขียนบท: Makoto Wada
แต่งเพลง: Manaka Kataoka Atsuko Asahi คาซูมิ โทตากะ
ชุด: แอนิมอลครอสซิง
เครื่องเล่น: นินเท็นโด 3ดีเอส
วางจำหน่าย: นิวลิฟ JP: 8 พฤศจิกายน พ.ศ. 2555 NA: 9 มิถุนายน พ.ศ. 2556 EU: 14 มิถุนายน พ.ศ. 2556 AU: 15 มิถุนายน พ.ศ. 2556นิวลิฟ - เวลคัมอะมีโบ JP: 23 พฤศจิกายน พ.ศ. 2559 AU: 24 พฤศจิกายน พ.ศ. 2559 EU: 25 พฤศจิกายน พ.ศ. 2559 NA: 8 ธันวาคม พ.ศ. 2559
แนว: เกมจำลองสังคม
รูปแบบ: ผู้เล่นคนเดียว, หลายผู้เล่น
แอนิมอลครอสซิง: นิวลิฟ (ญี่ปุ่น: とびだせ どうぶつの森; โรมาจิ: Tobidase Dōbutsu no Mori; อังกฤษ: Animal Crossing: New Leaf) เป็นวิดีโอเกมแนวจำลองสังคมที่พัฒนาโดยบริษัทนินเท็นโด EAD จำหน่ายโดยนินเท็นโด สำหรับนินเท็นโด 3ดีเอส ในประเทศญี่ปุ่นในวันที่ 8 พฤศจิกายน พ.ศ. 2555 ในอเมริกาเหนือในวันที่ 9 มิถุนายน พ.ศ. 2556 ในยุโรปในวันที่ 14 มิถุนายน พ.ศ. 2556 และในออสตราเลเซียในวันที่ 15 มิถุนายน พ.ศ. 2556 ส่วนเนื้อเรื่องเรานั่งอยู่บนรถไฟอีกคนนั่งข้างๆ มีชื่อว่าRover ตอบคำถามนิสัยผู้เล่น เป็นแบบสุ่มหน้าตา อยากจะไปเมืองไหนเราตั้งชื่อเมืองอะไรก็ได้ เราถึงที่สถานีรถไฟ มีคนมารับมีชื่อว่าIsabelleเป็นเลขาส่วนตัวของเทศมนตรี เราจะรับบทเป็นนายกเทศมนตรีประจำเมืองที่ตั้งชื่อไว้แล้า
การอัปเดตครั้งใหญ่ปี พ.ศ. 2559 ทางนินเท็นโดได้ประกาศอัปเดตชื่อว่า แอนิมอลครอสซิง: นิวลิฟ - เวลคัมอะมีโบ (ญี่ปุ่น: とびだせ どうぶつの森 Amiibo+; โรมาจิ: Tobidase Dōbutsu no Mori Amiibo Purasu; อังกฤษ: Animal Crossing: New Leaf - Welcome Amiibo) เกมภาพนี้จะไม่คิดค่าใช้จ่ายบวกค่าเพิ่ม ออกจำหน่ายในประเทศญี่ปุ่นในวันที่ 23 พฤศจิกายน พ.ศ. 2559 ในออสตราเลเซียในวันที่ 24 พฤศจิกายน พ.ศ. 2559 ในยุโรปในวันที่ 25 พฤศจิกายน พ.ศ. 2559 และในอเมริกาเหนือในวันที่ 8 ธันวาคม พ.ศ. 2559
แอนิมอลครอสซิง: นิวฮอไรซัน

| แอนิมอลครอสซิง: นิวฮอไรซัน |
| --- | --- |
ผู้พัฒนา: Nintendo EPD
ผู้จัดจำหน่าย: นินเท็นโด
กำกับ: อายะ เคียวโงกุ
อำนวยการผลิต: ฮิซาชิ โนงามิ
ชุด: แอนิมอลครอสซิง
เครื่องเล่น: นินเท็นโดสวิตช์
วางจำหน่าย: 20 มีนาคม 2020
แนว: จำลองสังคม
รูปแบบ: ผู้เล่นคนเดียว, หลายผู้เล่น, หลายผู้เล่นแบบออนไลน์
แอนิมอลครอสซิง: นิวฮอไรซัน (อังกฤษ: Animal Crossing: New Horizons) เป็นวิดีโอเกมแนวจำลองชีวิตที่กำลังจะมาถึง พัฒนาและจัดจำหน่ายโดยนินเท็นโด สำหรับเครื่องนินเท็นโดสวิตช์ โดยตัวเกมวางจำหน่ายทั่วโลกในวันที่ 20 มีนาคม 2020 โดยเป็นเกมภาคหลักชุดที่ห้าในชุดวิดีโอเกม แอนิมอลครอสซิง
การพัฒนาเกม แอนิมอลครอสซิง ภาคใหม่สำหรับนินเท็นโดสวิตช์ได้รับการยืนยันในนินเท็นโดไดเร็คเมื่อวันที่ 13 กันยายน 2018 โดยจะวางจำหน่ายในปี 2019 แต่ไม่ระบุวันที่จะวางจำหน่าย นินเท็นโดได้เปิดตัวเกมและตัวอย่างแรกที่นินเท็นโดไดเร็คในงานอี3 2019 เมื่อวันที่ 11 มิถุนายน 2019 นินเท็นโดยังประกาศว่าตัวเกมถูกเลื่อนการวางจำหน่ายไปจนถึงวันที่ 20 มีนาคม 2020 โดยระบุเหตุผลว่า "เพื่อให้แน่ใจว่าเกมจะดีที่สุดเท่าที่จะเป็นไปได้ เราต้องขอให้คุณรออีกนานกว่าที่เราคิดไว้" Doug Bowser ประธานนินเท็นโดออฟอเมริกากล่าวว่าเป็นความปรารถนาที่จะหลีกเลี่ยงการทำงานหนักเกินไปและรักษาสมดุลระหว่างชีวิตการทำงานและสุขภาพที่ดีสำหรับพนักงานนินเท็นโดจึงเป็นเหตุผลหลักสำหรับความล่าช้า มูลค่าหุ้นของนินเท็นโดขาดทุน 3.5% หลังปฏิกิริยาต่อความล่าช้าจากการเลื่อนวันวางจำหน่าย รวมเป็นมูลค่าสูญเสียมากกว่า 1 พันล้านดอลลาร์สหรัฐ
แอนนาแอนด์เดอะคิง

สำหรับนวนิยายต้นฉบับ ดูที่ แอนนากับพระเจ้ากรุงสยาม
| แอนนาแอนด์เดอะคิง |
| --- | --- |

กำกับ: แอนดี เทนเนนต์
เขียนบท: สตีฟ เมียร์สัน ปีเตอร์ ไครกส์
อำนวยการสร้าง: Lawrence Bender Ed Elbert
นักแสดงนำ: โจดี้ ฟอสเตอร์ โจว เหวินฟะ
ผู้จัดจำหน่าย: 20th Century Fox
วันฉาย: 17 ธันวาคม พ.ศ. 2542
ความยาว: 149 นาที
ภาษา: อังกฤษ/ไทย/ฝรั่งเศส
ทุนสร้าง: 92 ล้านดอลลาร์สหรัฐ
ทำเงิน: 113,996,937 ดอลลาร์สหรัฐ
แอนนาแอนด์เดอะคิง (อังกฤษ: Anna and the King) เป็นภาพยนตร์ซึ่งเข้าฉายในปี พ.ศ. 2542 มีโครงเรื่องจากนวนิยายเรื่อง แอนนากับพระเจ้ากรุงสยาม เป็นเรื่องราวของแอนนา ลีโอโนเวนส์ ครูสอนภาษาอังกฤษในประเทศไทยในช่วงคริสต์ศตวรรษที่ 19 โดยมี โจว เหวินฟะ แสดงเป็นพระบาทสมเด็จพระจอมเกล้าเจ้าอยู่หัว (รัชกาลที่ 4) โจดี้ ฟอสเตอร์ แสดงเป็น แอนนา ลีโอโนเวนส์ และ ไป่ หลิง แสดงเป็น ทับทิม ภาพยนตร์เรื่องนี้ถูกเสนอชื่อเข้าชิงรางวัลออสการ์ 2 รางวัล (สาขากำกับศิลป์ยอดเยี่ยม และสาขาเครื่องแต่งกายยอดเยี่ยม) แต่ไม่ได้รับรางวัล
ในการสร้างภาพยนตร์เรื่องนี้ เดิมผู้สร้างได้ขออนุญาตเข้ามาถ่ายทำในประเทศไทย แต่ไม่ได้รับอนุญาต [ต้องการอ้างอิง] จึงได้ย้ายสถานที่ถ่ายทำเป็นที่ประเทศมาเลเซีย โดยมีเผ่าทอง ทองเจือ เป็นที่ปรึกษาของกองถ่ายทำ
ภาพยนตร์เรื่องนี้ถูกห้ามฉายในประเทศไทยตามคำสั่งของนายชวน หลีกภัย เนื่องจากภาพยนตร์มีเนื้อหาบางส่วนที่บิดเบือนประวัติศาสตร์
โจดี ฟอสเตอร์ กับ โจว เหวินฟะ  ในภาพยนตร์
โครงเรื่อง

ภาพยนตร์เรื่องนี้เป็นเรื่องราวของแอนนา ลีโอโนเวนส์และพระบาทสมเด็จพระจอมเกล้าเจ้าอยู่หัว (รัชกาลที่ 4) แอนนาเป็นแม่หม้ายที่เข้ามาในประเทศสยามพร้อมกับหลุยส์ลูกชายของเธอเพื่อที่จะเข้ามาสอนภาษาอังกฤษให้พระราชทายาททั้งหมด 68 พระองค์